Колко време е срокът за изработка на сватбения филм?
Сватбеният филм се изготвя до 120 работни дни, след определяне от страна на младоженците на желаната от тях музика, носители, клипове и направена втора вноска. Срокът за тези уточнения е не по-дълъг от 20 работни дни от датата на сватбеното тържество.Ако младоженците просрочат двадесетдневния срок няма да се случи нищо фатално с техния сватбен филм. Единствената последица би била, че те ще отидат по-назад в графика за монтаж, тъй като междувременно други двойки са се записали в срок. Необходимо е да се поясни, че 120-дневния срок не означава, че ние задържаме готовия сватбен филм и го предаваме на 120-я ден. Не. Когато един филм е завършен, ние веднага информираме младоженците, без никакво забавяне.При нас срокът за изработка е по-дълъг в сравнение с други колеги, защото:броят на младоженците, които желаят ние да изработим сватбеният им филм, е по-голям;процесът на монтаж на филма е по-дълъг, първо, защото повечето от филмите ни са заснети с две, три и повече камери, което утежнява монтажа, и второ, защото се отнасяме изключително прецизно и отговорно към филма, като не си позволяваме да претупваме никой от неговите компоненти;процесът на създаване на встъпителния клип е доста по-дълъг, защото за нас той е най-трудната задача, не се работи по шаблон, а се твори истински и безкомпромисно, а задачата да уловиш индивидуалността на всяка двойка и да я пресъздадеш ходожествено в рамките на една-две песни, е истинско предизвикателство, което освен всичко друго, изисква и доста време;често пъти младоженците оставят на нас подбора на музиката за фон на филма, както на песните за встъпителния клип, което изисква немалко време, тъй като ние търсим най-подходящите и изразителни за конкретната двойка музикални парчета и не си спестяваме този трудоемък процес, слагайки най-актуалните и станали банални от използване моменти хитове; необходимост от време за почивка и творческо презареждане, защото без тях креативния процес е невъзможен, а изкушението от това да “караш по лесния начин”, голямо;освен в жанра на сватбената видеография, ние сме анжажирани и в други области: семейни празници, корпоративни събития, рекламни клипове и филми, конференции, семинари, тийм билдинги, спектакли, концерти и т.н. 